Hallvard Bakke
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Hallvard Bakke er en tidligere politiker for Arbeiderpartiet, som representerte Hordaland på Stortinget fra 1977 til 1997 og var statsråd i to regjeringer under Odvar Nordli og Gro Harlem Brundtland.
Bakke var som aktiv politiker en fremtredende representant for venstresiden i Arbeiderpartiet. Foran folkeavstemningene i 1972 og i 1994 spilte han en sentral rolle i kampen mot norsk EF- og EU-medlemskap. Han engasjerte seg særlig sterkt for å påvirke arbeiderpartivelgere til å stemme nei. Bakgrunn Bakke er utdannet siviløkonom fra Norges Handelshøyskole i 1968. Han var journalist i Bergens Arbeiderblad i 1968, informasjonssekretær ved Den Nationale Scene (DNS) 1968–1969 og økonomisjef samme sted 1969–1976. Politisk virke Bakke var medlem av bystyret i Bergen 1967–1977, og stortingsrepresentant for Hordaland fra 1977 til 1997, og vararepresentant 1969–1977. Han var formann i Hordaland Arbeiderparti 1974–1976 og 1981–1984, og medlem av partiets landsstyre 1975–1977 og 1981–1985.Bakke var leder av Hordaland AIK (Arbeiderbevegelsens informasjonskomité) i 1972 og leder av Sosialdemokrater mot EU (SME) 1993–1994. Statsråd Hallvard Bakke var handels- og skipsfartsminister i Odvar Nordlis regjering fra 1976 til 1979, og kultur- og vitenskapsminister i Gro Harlem Brundtlands andre regjering fra 1986 til 1989.NRKs kringkastingsmonopol var ved veis ende i hans tid som kulturminister, etter at den foregående regjeringen til Kåre Willoch hadde opphevet monopolet. Loven om nærkringkasting trådte i kraft 1988. Flere hundre nærradioer fikk etter hvert konsesjon, med adgang til å finansiere driften gjennom reklameinntekter. Bakke var leder av Massemedieutvalget 1979–1983, og leder for Dagspresseutvalget 1999–2000. Han var styreleder i Bergens Arbeiderblad 1981–1986, styreleder i NRK 2006–2010, styreleder i Carte Blanche Dansekompani fra 2000, og fra 2012 styreleder i Festspillene i Nord-Norge.Han var fra 1998 knyttet til Europa-programmet som seniorrådgiver, og fra 2006 Norsk institutt for strategiske studier (NORISS). Bokutgivelser Står NRK-monopolet for fall? 1981  Ut av Europa? 1992  Arbeidsløsheten – hvordan redusere den? (redaktør) 1992 Les mer i Store norske leksikon Hallvard Bakke i Norsk biografisk leksikon Stortinget Arbeiderpartiet